wickkiey/tamil-wikipedia-markdown huggingface dataset:
# சேமக்கலம் (பொறியியல்)

பொதுவாகப் பொறியியலில், **சேமக்கலம்** (accumulator) என்பது மின்சக்தியைச் சேமித்துப் பிறகு பயன்படுத்த உதவுகிறது. இதன் முதல் வடிவமைப்பு பிளாண்டே என்பவரால் செய்யப்பட்டதாகும். **நீரழுத்தச் சேமக்கலம்** (Hydraulic accumulator) என்பது சுருங்கா நீரழுத்தத் திரவத்தை ஒரு வெளிப்பொருளினால் அழுத்தங்கொடுக்கும்படியாத ஓர் அழுத்தச் சேமிப்புத் தேக்கம் ஆகும். அந்த வெளிப்பொருளானது சுருள்வில், உயர்ந்த எடை அல்லது அழுத்தப்பட்ட வாயு ஆகியவையாகும்.  

தற்காலத்தில் இரண்டு முக்கிய சேமக்கலங்கள் பயன்படுத்தப்படுகிறது. அவை பின்வருமாறு:  
1. காரீய அமில சேமக்கலம்
1. எடிசன் அல்லது நிக்கல்-இரும்பு சேமக்கலம்

## காரீய அமில சேமக்கலம்
இந்த வகை சேமக்கலத்தில் இரு காரீயத் தகடுகளை கந்தக அமிலம் நிறைந்த பாத்திரத்தில் வைக்கப்பட்டு, மின்னோட்டத்தை அதன் வழியே செலுத்தும் பொழுது ஒரு தகடு காரீயமாகவும், மற்றொரு தகடு காரீயடைஆக்சைடாக மாறி, மின்சாரத்தை சேமிக்கிறது. சராசரியாக இதன் மின்னழுத்தம் 2 வோல்டாக இருக்கும்.  

## எடிசன் அல்லது நிக்கல்-இரும்பு சேமக்கலம்
இதில் பொட்டாசியம் ஹைட்ராக்‌சைடு கரைசலுக்குள் நிக்கல் ஹைட்ரேடு தகடையும், இரும்பு ஆக்சைடு தகடையும் வைத்திருப்பர். இந்த தகடுகள் நிக்கல் டை ஆக்சைடாகவும், இரும்பாகவும் மாறி அதன் வழியிலே மின்னோட்டம் செல்லுகின்றன. சராசரியாக இதன் மின்னழுத்தம் 1.4 வோல்டாக இருக்கும்.
# மூவேந்தர் (திரைப்படம்)



சுராஜ் இயக்கத்தில் 1998ம் ஆண்டு வெளிவந்த **மூவேந்தர்** திரைப்படம் முழுநீள நகைச்சுவைத் திரைப்படமாகும். இந்தப்படத்தில் சரத்குமார் கதாநாயகனாகவும், தேவயானி கதாநாயகியாகவும் நடித்திருந்தார்கள். எம் என் நம்பியார் சிறப்புக் கதாபாத்திரத்தில் நடித்திருந்தார்.  

## நடிப்பு

- சரத்குமார் (மணிமாறன்)
- தேவயானி (வைதேகி)
- ராஜேஷ்வரி (உமா)
- லட்சுமி
- மணிவண்ணன் (வேலு நாயக்கன்)
- ஆனந்த் ராஜ்
- மா. நா. நம்பியார் (நாகப்பன்)
- டெல்லி கணேஷ்
- மோனிகா
- மனோரம்மா
# கெட்டிசுபெர்க்கு, பென்சில்வேனியா


**கெட்டிசுபெர்க்கு ** (*Gettysburg*) ஐக்கிய அமெரிக்காவின் பென்சில்வேனியா மாநிலத்தில் அமைந்துள்ள ஓர் பரோ ஆகும். இது ஆடம்சு கவுண்டியின் தலைநகராகவும் விளங்குகிறது. 1863ஆம் ஆண்டு நிகழ்ந்த கெட்டிசுபெர்க்கு சண்டைக்காகவும் அப்போதையக் குடியரசுத் தலைவர் ஆபிரகாம் லிங்கனின் கெட்டிசுபெர்க்கு உரைக்காகவும் இந்நகரம் அறியப்படுகிறது. இங்குள்ள கெட்டிசுபெர்க்கு தேசிய சண்டைக்களம், தேசிய இராணுவப் பூங்கா ஆகியவற்றிற்கு பெருந்திரளாக சுற்றுலாப் பயணிகள் வருகின்றனர். 2010 அமெரிக்கக் கணக்கெடுப்பின்படி இதன் மக்கள்தொகை 7,620 ஆகும்.  
## வரலாறு
அயர்லாந்தில் பிறந்த ஜேம்சு கெட்டிசு (1759-1815) என்பவரால் 1786ஆம் ஆண்டு இங்கு குடியிருப்பு ஏற்படுத்தப்பட்டது; தம்மால் நிறுவப்பட்ட குடியேற்றத்திற்கு கெட்டிசுடவுன் எனப் பெயரிட்டார். 1800இல் இது கெட்டிசுபெர்க்கு என மறுபெயரிடப்பட்டது. மேலும் இப்பகுதி ஆடம்சு கவுண்டி எனப் பெயரிடப்பட்டது.  
| |கெட்டிசுபெர்க்கு சண்டையில் உயிரிழந்தவர்களின் கல்லறைத் தோட்டம்  
| |கெட்டிசுபெர்க்கு மங்கா ஒளி அமைதி நினைவகம்  
இந்தவிடத்தில்தான் அமெரிக்க உள்நாட்டுப் போரின் அறுதிச் சண்டைகளில் ஒன்றாக 1863ஆம் ஆண்டில் சூலை 1 முதல் 3 வரை பெரும் சண்டை நிகழ்ந்தது. ஏறத்தாழ 6000 பேர் உயிரிழந்தனர்; 27,000க்கும் மேலானோர் காயமுற்றனர். நவம்பர் 19, 1863 அன்று அமெரிக்கக் குடியரசுத் தலைவர் ஆபிரகாம் லிங்கன் புதிய கல்லறையை துவக்கி விழாவின் இறுதியில் ஏறக்குறைய மூன்று நிமிடங்களுக்கு உரையாற்றினார்; கெட்டிசுபெர்க்கு உரை என இன்று அறியப்படும் இந்த உரை அமெரிக்க வரலாற்றில் மிகச்சிறந்த உரைகளில் ஒன்றாக கருதப்படுகிறது.  

இங்கு நடைபெற்ற சண்டையின் ஐம்பதாவதாண்டு விழா 1913இல் கொண்டாடப்பட்டது. சூலை 3, 1938இல் 75ஆம் ஆண்டுவிழாக் கொண்டாட்டங்களில் கலந்துகொண்ட அமெரிக்கக் குடியரசுத் தலைவர் [ பிராங்க்ளின் டெலனோ ரூசவெல்ட்டு 250,000 பார்வையாளர்கள் முன்னிலையில் "மங்கா ஒளி அமைதி நினைவகத்தை" திறந்து வைத்தார்.  

மற்றொரு அமெரிக்கக் குடியரசுத் தலைவரான டுவைட் டி. ஐசனாவர் தமது ஓய்வுக்கால வசிப்பிடமாக கெட்டிசுபெர்க்கில் பண்ணை ஒன்றை 1950இல் வாங்கியுள்ளார். சோவியத் ஒன்றியத் தலைவர் நிக்கிட்டா குருசேவ் 1959இல் இங்கு வருகை புரிந்தார்.  

## மேற்சான்றுகள்
# வட மாகாண முதலமைச்சர்


**வட மாகாண முதலமைச்சர்** (*Chief Minister of North Eastern Province*) என்பவர் மாகாண மட்டத்தில் இலங்கையின் வட மாகாணத்தில் பல்வேறு நிறைவேற்று அதிகாரங்களைக் கொண்ட தேர்ந்தெடுக்கப்பட்ட தலைவர் ஆவார். வட மாகாண அரசின் நிறைவேற்று சபையின் தலைவராக ஆளுனர் உள்ளார். வட மாகாண சபையில் அதிக உறுப்பினர்களைக் கொண்ட கட்சியினால் முதலமைச்சராகப் பரிந்துரைக்கப்பட்ட உறுப்பினரை ஆளுனர் அப்பதவிக்கு நியமிப்பார்.  

## முதலமைச்சர்களின் பட்டியல்
| இல. | பெயர் | கட்சி | பதவியில் | விலகல் |  |  |
| --- | --- | --- | --- | --- | --- | --- |
| align=எவருமில்லை | align=நடுவண் அரசின் நேரடி ஆட்சி | 1 சனவரி 2007 | 7 அக்டோபர் 2013 |  |  |  |
| 1 | &nbsp; | align=க. வி. விக்னேஸ்வரன் | align=தமிழ்த் தேசியக் கூட்டமைப்பு | 7 அக்டோபர் 2013 | இன்று | } |

## அதிகாரங்கள் தொடர்பான தீர்ப்புகள்
மாகாண பிரதம செயலாளருக்கு உத்தரவிடும் அதிகாரம் நடுவண் அரசின் பொதுச் சேவை ஆணைக்குழுவுக்கே உண்டு என்றும், அவ்வதிகாரம் மாகாண முதலமைச்சருக்கு இல்லை என்றும் இலங்கை உயர்நீதிமன்றம் 2014 ஆகத்து 4 இல் தீர்ப்பளித்தது. வட மாகாண முதலமைச்சர் சி. வி. விக்னேசுவரனுக்கு எதிராக மாகாண செயலாளர் விஜயலட்சுமி ரமேஸ் இவ்வழக்கைத் தொடுத்திருந்தார்.
# கன்னிப்பிறப்பு



**கன்னிப்பிறப்பு** அல்லது **தன் கருவுறுதல்** (*Parthenogenesis*) எனப்படுவது கருக்கட்டல் நிகழாமல் முளையமாக மாறி, வளர்ச்சியடையும் கலவியற்ற இனப்பெருக்க வடிவமாகும். விலங்குகளில் கன்னிப்பிறப்பு என்பது இனப்பெருக்கமற்ற முட்டைக்கருவில் இருந்து முளைய வளருதலையும், இனக்கலப்பிலா படிமுறையையும் குறிக்கும்.  

கன்னிப்பிறப்பு இயற்கையாக பல தாவரங்களிலும் முதுகெலும்பிலிகளில் உருளைப்புழு, நீர்த்தெள்ளு, சில தேள்கள், செடிப்பேன்கள், சில அந்தோபிலாக்கள்,சில குளவி இனங்கள் மற்றும் முதுகெலும்பிகளான சில மீன் இனங்கள், நீர்நில வாழ்வன, ஊர்வன மற்றும் மிக அரிதாகச் சில பறவைகளில் காணப்படுகின்றன.  

பெரும்பாலான உயிரினங்களில் ஒரு ஆண் உயிரணுவும், பெண் சினை முட்டையும் சேர்ந்து கரு உருவாகுகிறது. ஆண், பெண் உயிரணுக்கள் ஒன்றாக இணைந்து ஒரு கரு வளச்சியடைவைதன் மூலம் தான் புதிதாக ஓர் உயிரி ஜணிக்க முடியும். இதில் ஆண் உயிரினத்தின் துணையின்றிப் பெண் உயிரினமே கரு உருவாக்குவதை **தன்கருவுறுவாதல்** என்பர். உதாரணமாக குருட்டுப் பாம்பு எனும் புழுப் பாம்பு (Worm Snake) இனத்தில் ஆணே கிடையாது. பெண் மட்டும்தான் உள்ளது. பெண் பாம்பே தானாகக் கருவை உருவாக்கிக்கொள்ளும்.  

மேலும் ஊர்வன வகைகளில் பெரும்பாலும் ஒருமுறை ஆணுடன் இணை சேர்ந்துவிட்டது என்றால் தங்களின் கருப்பாதையில் உள்ள குழாயில் விந்தணுக்களை நீண்ட காலம் சேகரித்து வைத்துக்கொள்ளும். தனக்குச் சாதகமான சூழல் வரும்போது கருசேர்ந்து முட்டைகளிட்டோ, குட்டிகள் ஈன்றோ புதிய உயிரை உருவாக்கும். ஊர்வனவற்றில் இது மிகவும் இயல்பானது. மேலும் தன் கருவுறுவாதல் எறும்புகள், குளவிகள், தேனீக்கள் போன்ற முதுகெலும்பு அற்ற உயிரினங்களில் இது இயல்பாக உள்ளது.  

## இதனையும் பார்க்க
- கன்னிக் கனியமாதல்
- கலவியற்ற இனப்பெருக்கம்
# விதையற்ற பழம்



**விதையற்ற பழம்** என்பது முதிர்ச்சியில்லாத விதைகளைக் கொண்டு வளர்ச்சியடைந்த பழத்தைக் குறிக்கும். விதையற்ற பழங்களை நுகர்தல் பொதுவாக இலகுவானதும் வசதியானதுமாக இருக்கின்றது. அவை வணிப பெறுமதியுள்ளவையாகவும் கருதப்படுகின்றன.  

அதிக வணிப ரீதியாக உற்பத்தி செய்யப்பட்ட விதையற்ற பழங்கள் பழத்தின் சதைப்பகுதியில் அதிக எண்ணிக்கையான மற்றும் கடினமான விதைகளையுடைய பழங்கள் கொண்ட தாவரங்களில் இருந்து உற்பத்தி செய்யப்படுகின்றன.
# தினேஷ் குமார

** தினேஷ் குமார ** (*Dinesh Kumara*), பிறப்பு: சனவரி 13 1987, இலங்கை கொழும்புப் பிரதேச அணியின் துடுப்பாட்டக்காரர். இவர் 13 முதல்தர துடுப்பாட்டப் போட்டியில் கலந்து கொண்டுள்ளார். இவர் 2009/10 பருவ ஆண்டில், இலங்கைபொலிஸ் விளையாட்டுக்கழக அணி உறுப்பினராக பங்குகொண்டார்.  
## மூலம்
- தினேஷ் குமார, - கிரிக்கட் ஆக்கைவ்
# ஆலத்தூர், கடலூர் மாவட்டம்



**ஆலத்தூர்** (ஆங்கிலம்:Alathur, Thittakudi) என்பது இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டம் திட்டக்குடி வட்டத்தின் கீழ்வரும் 130 வருவாய் கிராமங்களில் ஒன்றாகும்.  

## அமைவிடம்
**ஆலத்தூர்** இக்கிராமம் இதன் வட்டமான, திட்டக்குடி நகரத்தில் இருந்து 13 கிலோ மீட்டர் தூரத்தில் அமைந்துள்ளது. மற்றும் இதன் மாவட்டமானர் கடலூர் முதுநகர் (Old Town) 97.1 கிலோ மீட்டர் தூரத்தில் அமைந்துள்ளது. மேலும் 231 கிலோ மீட்டர் தொலைவில் இதன் தலைநகரான சென்னை நகரம் அமைந்துள்ளது.  

## ஆதாரங்கள்
# இலூட்டீசியம்


**இலூட்டீசியம் (Lutetium)** குறியீடு **Lu** மற்றும் அணு எண் 71 கொண்ட ஓர் தனிமம் ஆகும். இது வெள்ளி போன்ற நிறமுடைய உலோகம். அரிமாணம் . இலந்தனைடு குழுமத்தில் இதுவே கடைசித் தனிமம். அரிய பூமித் தனிமங்களுள் ஒன்றாக கருதப்படுகிறது.  

## மேலும் பார்க்க
- வேதியியல்
- இலந்தனைடு
# சவுல்


**<span lang="ta" dir="ltr">சவுல்</span>** (*Saul*; ((lang-he|שָׁאוּל}}; ; ; ) (ஏறக்குறைய கி.மு 1079 – 1007) என்பவர் ஒன்றிணைந்த இசுரவேல் அரசின் முதலாவது அரசன் ஆவார். இவர் இறைவாக்கினர் சாமுவேலினால் அரசனாக நியமிக்கப்பட்டு, கீபாவிலிருந்து அரசாட்சி செய்தார். கில்போ மலையில் நடைபெற்ற போரில் பிலிஸ்தியர்களிடம் பிடிபடுவதைத் தவிர்க்க வாள் மீது வீழ்ந்து தற்கொலை செய்து கொண்டார். இப்போரில் அவருடைய மூன்று மகன்களும் கொல்லப்பட்டனர். இவரைத் தொடர்ந்து அவரின் மகன் இசபோத் மற்றும் அவருடைய மருமகன் தாவீது ஆகியோர் ஆட்சி செய்தனர். சவுலின் வாழ்வு, ஆட்சி பற்றிய விபரங்கள் சாமுவேல் நூலில் காணப்படுகின்றது.  

## இதனையும் காண்க

- பவுல் (திருத்தூதர்)
# முகத்துவாரம் (கொழும்பு)


**முகத்துவாரம்** (*Modara*, **மோதரை**, *Mutwal*) என்பது இலங்கையின் தலைநகர் கொழும்பு மாநகரின் ஒரு புறநகர் ஆகும். இது *கொழும்பு 15* என்ற அஞ்சல் குறியீட்டுடன் அழைக்கப்படுகிறது. களனி கங்கை இதன் அருகே ஓடுகிறது.  

## இங்குள்ள வழிபாட்டிடங்கள்
- வெங்கடேசுவரர் மகா விஷ்ணு கோவில்
- புனித ஜேம்ஸ் தேவாலயம்
- கிறைஸ்ட் தேவாலயம் (ஆங்கிலிக்கன் தேவாலயம்)

## இங்குள்ள பாடசாலைகள்
- முகத்துவாரம் இந்துக் கல்லூரி
- புனித அந்தோனியார் மகளிர் மகா வித்தியாலயம்
# காட்டுக்கொல்லை



**காட்டுக்கொல்லை** என்பது ஒரு சிற்றூர். தமிழ் நாடு மாநிலம் கடலூர் மாவட்டம் குறிஞ்சிப்பாடி வட்டத்தில் உள்ளது. வடலூர் நகராட்சி யில் அடங்கியுள்ளது.  

## மக்கள்
இந்த ஊரில் சுமார் 75 குடும்பங்கள் உள்ளன.  
## அமைவிடம்
வடலூர் சத்திய ஞான சபைக்கு வடக்கே ஒரு கிலோ மீட்டர் தொலைவில் காட்டுக்கொல்லை அமைந்துள்ளது. கடலூர் மாவட்டத்தில் புன்செய் நிலத்தை கொல்லை என அழைப்பது வழக்கம். ஒருகாலத்தில் காட்டுக்கு அருகில் இருந்த நிலத்தை காட்டுக்கொல்லை என அழைத்திருக்ககூடும். பிற்காலத்தில் அங்கு வீடுகட்டி குடியேறி மக்கள் வாழந்த போது அந்த ஊர் காட்டுகொல்லை என்றே பெயர் நிலைத்திருக்கும் என எண்ணத் தோன்றுகிறது. இந்த ஊரின் மேற்கில் சுமார் 100 மீட்டர் தொலைவு தூரம் வரை நெய்வேலி பழுப்பு நிலக்கரி சுரங்கம் வெட்டப்பட்டுள்ளது.  

## தொழில்
இங்கு வாழும் மக்கள் விவசாயத்தை மேற்கொண்டு வாழ்ந்து வந்தனர். இவ்வூரின் நிலத்திற்கு அடியில் பழுப்பு நிலக்கரி இருப்பதை அறிந்த என். எல். சி நிறுவனம் அவர்களின் நிலத்தை கையகப்படுத்திக்கொண்டது. அதற்கு இழப்பீடும் கொடுத்தது. அதனால் விவசாயத்தை நம்பி வாழ்ந்த மக்கள் கூலி வேலை செய்து வாழும் நிலைக்குத் தள்ளப்பட்டுள்ளனர். இவ்வூரின் தெற்கில் வடலூர் தொடர் வண்டி நிலையம் உள்ளது. ரயில் மூலம் நிலக்கரியைக் கொண்டு செல்ல நிலக்கரி சேமிப்பு கிடங்கு இங்கு அமைக்கப்பட்டுள்ளது.
# பெரிய நம்பி



ஆளவந்தாரின் முதன்மை சீடர்களுள் ஒருவராய், அவருக்கு அடுத்தபடியாக விசிஷ்டாத்வைத சமயத்தின் ஆச்சாரியானாக மடத்தை அலங்கரித்தவர் பெரியநம்பிகள் ஆவார். இவர் மார்கழி மாதம் கேட்டை நட்சத்திரத்தில் திருவரங்கத்தில் மகாபூரணர் எனும் இயற்பெயரில் பிறந்தார். இராமானுசரின் ஐந்து ஆச்சாரியர்களில் ஒருவரும் இவரே.  

ஆளவந்தாரின் சீடர்களில் ஒருவரான மாறனேறி நம்பி, தன்னுடைய ஆசிரியருக்கு இருந்த ராஜபிளவை நோயை தனக்கு வாங்கிக் கொண்டார். அதனால் இறுதிகாலத்தில் யாருமற்ற குடிசையில் மடிந்தார். அவர் தாழ்ந்த குலத்தவர் என்பதால் யாரும் இறுதிக்கடன்களை செய்ய முடியவில்லை. பெரிய நம்பி முன்வந்து மாறநேரி நம்பிக்கு இறுதிக் கடன்களை வைணவ முறைப்படி செய்தார். இதற்காக திருவரங்க வைணவர்கள் அவரை சாதியிலிருந்து தள்ளி வைத்தனர். நம்பெருமாள் பெரிய நம்பியின் மீது தவறில்லை எனக்கூறியமையால் அங்கிருந்த வைணவர்கள் அதனை ஏற்றனர்.  

## சீடர்கள்

- எம்பெருமானார் இராமானுசர்
- திருக்கச்சி நம்பிகள்
- மலைகுனிய நின்றார்
- ஆரியருள் ஸ்ரீ சடகோபதாசர்
- அணியரங்கத்தமுதனார் பிள்ளை
- திருவாய்க்குலமுடையார் பட்டர்

## மற்ற பெயர்கள்
- மகாபூர்ணர்
- பராங்குச தாசர்
- பூராணாச்சாரியார்

## சிறப்பு
- இராமானுசரின் ஐந்து ஆசாரியர்களில் ஒருவராய் இருந்து, ஆளவந்தார் ஆணைப்படி தானறிந்தவற்றை இராமானுசருக்கு கற்பித்தது,
- மதுராந்தகம் கோதண்டராமர் கோயிலில்(தற்போதைய ஏரிகாத்தராமர் கோயில்)இராமானுசருக்கு பஞ்ச சம்ஸ்காரம் செய்தது,
- ஆள்வந்தாரின் ஆணைப்படி இராமானுசரை திருவரங்கத்திற்கு அழைத்துவந்தது,
- ஆளவந்தாருக்கு அடுத்தபடியாக மடத்தை அலங்கரித்தது,
- இராமானுசரை கிருமிக்கண்ட சோழனிடமிருந்து காக்கவேண்டி கூரத்தாழ்வானோடு அவைக்கு சென்று தன் கண்களை இழந்தது,
- தாழ்த்தப்பட்ட குலத்தோராய் கருதப்பட்ட மாறனேரி நம்பிக்கு உயர்க்குடி வழக்கப்படி இறுதிக் கடன் செய்து, இறைமுன் அனைவரும் ஒன்றே எனும் வைணவத்தின் உயர்ந்த கொள்கையை இராமானுசர் மகிழும் வண்ணம் அனைவருக்கும் உணர்த்தியது.

## தனியன்

வைணவத்திற்காகவும் , இராமானுசருக்காகவும் தன் கண்களையும் உயிரையும் இழந்த பெரிய நம்பிகள் தன்னுடைய நூற்றைந்தாவது அகவையில் ஜோதிஷ்குடி எனப்படும் காளையார்கோயிலில் தன் ஆச்சாரியன் திருவடி (உயிர்நீத்தல் என்பதின் வைணவச்சொல்)அடைந்தார். அவ்வாச்சாரியரின் புகழ்பாடும் வடமொழி தனியன் இதோ:  

:கமலாபதி கல்யாண குணாம்ருத நிஷேவயா  
:பூர்ண காமாய ஸததம் பூர்ணாய மஹதே நம:  

## ஆதாரங்கள்
# பற்றவைத்த இணைப்பு


**பற்றுவைத்த இணைப்பு** (*Welding joint*) என்பது இரண்டு ஒரே மாதிரியான அல்லது வெவ்வேறு வகையான உலோகங்களை குறிப்பிட்ட வெப்பநிலைக்கு மேலே வெப்பப்படுத்தி இணைப்பது. இணைப்பு பயன்பாட்டிற்கு தகுந்தவாறு இணைப்பின்போது அழுத்தம் தரப்படுகிறது.  

## வகைகள்
- முட்டிணைப்பு (Butt Joint)
- இடைப்பட்டை இணைப்பு ( Fillet Joint )

### முட்டிணைப்பு
ஒரே தளத்தில் அல்லது கிட்டத்தட்ட ஒரே தளத்தில் இரண்டு பொருட்களை இணைப்பது முட்டிணைப்பு ஆகும். இது 5 வகைப்படும்.  
- சதுர முட்டிணைப்பு
- V வடிவ முட்டிணைப்பு
- U வடிவ முட்டிணைப்பு
- இரட்டை V வடிவ முட்டிணைப்பு
- பற்றவைப்பு உதவுபட்டையுடன் கூடிய V வடிவ முட்டிணைப்பு

#### சதுர முட்டிணைப்பு
பற்றவைப்பு செய்யபட வேண்டிய தட்டின் தடிமன் 5 மிமீ வரை இருக்கும்போது சதுர முட்டிணைப்பு செய்யப்படுகிறது. தட்டின் தடிமன் குறைவாக இருப்பதால் இணைப்பதற்கு முன் விளிம்பு உருவாக்கம் ( Edge Preparation ) செய்யத் தேவையில்லை.  

#### V வடிவ முட்டிணைப்பு
பற்றவைப்பு செய்யப்பட வேண்டிய தட்டின் தடிமன் 5 மிமீ முதல் 25 மிமீ வரை இருக்கும்போது V வடிவ முட்டிணைப்பு செய்யப்படுகிறது. தட்டின் தடிமனுக்கு ஏற்றவாறு இரண்டு தட்டின் விளிம்புகளும் மழுக்கப்பட்டு இணைப்பதற்கு முன் விளிம்பு உருவாக்கம் (Edge Preparation) செய்யப்படுகிறது. இந்த இணைப்பு ஒரு பக்கத்தில் மட்டும் நடைபெறுவதால் இது ஒற்றை V வடிவ முட்டிணைப்பு (Single V-Butt Joint) எனவும் அழைக்கப்படுகிறது.  

#### U வடிவ முட்டிணைப்பு
பற்றவைப்பு செய்யபட வேண்டிய தட்டின் தடிமன் 20 மிமீ க்கு மேல் இருக்கும்போது U வடிவ முட்டிணைப்பு செய்யப்படுகிறது. தட்டின் தடிமனுக்கு ஏற்றவாறு இரண்டு தட்டின் விளிம்புகளும் மழுக்கப்பட்டு இணைப்பதற்கு முன் விளிம்பு உருவாக்கம் (Edge Preparation) செய்யப்படுகிறது. இந்த இணைப்பு ஒரு பக்கத்தில் மட்டும் நடைபெறுவதால் இது ஒற்றை U வடிவ முட்டிணைப்பு (Single U-Butt Joint) எனவும் அழைக்கப்படுகிறது.  

#### இரட்டை V வடிவ முட்டிணைப்பு
பற்றவைப்பு செய்யபட வேண்டிய தட்டின் தடிமன் 30 மிமீ க்கு மேல் இருக்கும்போது இரட்டை V வடிவ முட்டிணைப்பு செய்யப்படுகிறது. தட்டின் தடிமனுக்கு ஏற்றவாறு இரண்டு தட்டின் விளிம்புகளும் மழுக்கப்பட்டு இணைப்பதற்கு முன் விளிம்பு உருவாக்கம் (Edge Preparation) செய்யப்படுகிறது. இந்த இணைப்பு இரண்டு பக்கத்திலும் நடைபெறுவதால் இது இரட்டை V வடிவ முட்டிணைப்பு (Double V-Butt Joint) என அழைக்கப்படுகிறது.  

#### பற்றவைப்பு உதவுபட்டையுடன் கூடிய V வடிவ முட்டிணைப்பு
கசிவு ஏற்படுவதை தடுப்பதற்கு இந்த பற்ற வைப்பு உதவுகிறது. இங்கு உதவுபட்டையானது இரும்பு அல்லது தாமிரம் பொருளால் ஆனது.  

### இடைப்பட்டை இணைப்பு
செங்குத்து தளம் அல்லது இரண்டு பொருட்களும் ஒன்றுக்கொன்று செங்குத்தாக இருக்குமாறு இணைப்பது முட்டிணைப்பு ஆகும். இது இரண்டு வகைப்படும். அவையாவன:  

- குறுக்குநிலை இடைப்பட்டை இணைப்பு (Transverse Fillet Joints)
- இணைநிலை இடைப்பட்டை இணைப்பு (Parallel Fillet Joint)

#### குறுக்குநிலை இடைப்பட்டை இணைப்பு
இணைப்பு செய்யப்படும் திசைக்கு குறுக்குநிலை அல்லது செங்குத்தான திசையில் விசை செயல்பட்டால் அது குறுக்கு நிலை இடைப்பட்டை இணைப்பு எனப்படும். இது இரண்டு வகைப்படும்.  
அவையாவன:  
- ஒற்றை குறுக்கு நிலை இடைப்பட்டை இணைப்பு
- இரட்டை குறுக்கு நிலை இடைப்பட்டை இணைப்பு

#### இணைநிலை இடைப்பட்டை இணைப்பு
இணைப்பு செய்யப்படும் திசைக்கு நேரான அல்லது கிடைத்தள திசையில் விசை செயல்பட்டால் அது இணைநிலை இடைப்பட்டை இணைப்பு எனப்படும். இது இரண்டு வகைப்படும்.  
அவையாவன:  
- ஒற்றை இணைநிலை இடைப்பட்டை இணைப்பு
- இரட்டை இணைநிலை இடைப்பட்டை இணைப்பு
# அந்தோனியோ கிராம்சி


**அந்தோனியோ கிராம்சி** (; 22 சனவரி 1891 - 27 ஏப்ரல் 1937) ஓர் இத்தாலிய எழுத்தாளரும், அரசியல்வாதியும், மெய்யியலாளரும், சமூகவியலாளரும் மொழியியலாளரும் ஆவார். இவர் இத்தாலிய கம்யூனிஸ்ட் கட்சியின் நிறுவன உறுப்பினர் மற்றும் அக்கட்சியின் தலைவராக ஒரு முறை பதவிவகித்தார். பெனிட்டோ முசோலினியால் சிறையில் அடைக்கப்பட்டார். கிராம்ஷி 20 ஆம் நூற்றாண்டின் மிக முக்கிய மார்க்சிய சிந்தனையாளர்களில் ஒருவராவார். கலாச்சார மற்றும் அரசியல் தலைமையை பகுப்பாய்வு செய்துள்ள அவரது எழுத்துகளில் பண்பாட்டு மேலாதிக்க கோட்பாடுகளை முன் வைக்கின்றார். முதலாளித்துவ சமூகத்தில், பண்பாட்டு மேலாதிக்கத்தின் மூலம் அரசுகள் அதிகாரத்தை எவ்வாறு தக்க வைத்துக் கொள்கின்றன, என்பதை விளக்குகிறார்.  

## கிராம்சியின் சிந்தனைகள்
ஆளுகிற முதலாளித்துவ வர்க்கங்கள் பொருளாதாரத்தில் தங்களது சுரண்டல் ஆதிக்கத்தை நிலைநிறுத்த முயற்சிப்பதோடு நின்று விடுவதில்லை.மக்களின் அன்றாட வாழ்க்கை சார்ந்த கருத்துக்கள்,சிந்தனைமுறை அனைத்திலும் தங்களது மேலாதிக்கத்தை நிலைநிறுத்த இடையறாது முயற்சிக்கின்றனர்.இதனையொட்டி,கிராம்ஷி,தனது பிரசித்திபெற்ற "கருத்து மேலாண்மை"(Hegemony) , "குடியுரிமை சமுகம்" "பொதுபுத்தி" , போன்ற கருத்தாக்கங்களை உருவாக்கினார்.அரசு செயல்படும் விதம்,அதன் கட்டமைப்பு,ஆட்சி நடைபெறும் தன்மை,அரசியல் இயக்கங்களின் தன்மைகளும்,செயல்பாடுகளும் என பல வகையில் ஆராய்ச்சியை மேற்கொண்டு மார்க்சிய அரசியல் தத்துவத்தைக் கிராம்ஷி உருவாக்கினார். சோசலிச சமுகம் பற்றியும்,அந்த சமுகத்தை வென்றடைவதற்கான வழிமுறை உத்திகளும் ஒருசேர ஆராய்ந்தார்,கிராம்ஷி.  

### அரசு
வன்முறை வழியில் ஒடுக்கும் அரசு நிறுவனங்களுக்கும்,கருத்து மேலாண்மை செலுத்தும் நிறுவனங்களுக்கும் இடையிலான சமநிலை அல்லது ஒற்றுமைதான் அரசு எனப்படுவது என்பது கிராம்ஷியின் பார்வை.  
### கருத்து மேலாண்மை
ஆளும் வர்க்கங்கள் வன்முறை சார்ந்த அதிகாரத்தை மட்டும் நம்பியிருப்பதில்லை. அடக்கி ஒடுக்கப்படும் மக்களிடையே “கருத்து  மேலாண்மை” செலுத்தி அவர்களின் “சம்மதத்தை” செயற்கையாக நிறுவி,தங்கள் அதிகாரத்தை தக்க வைத்துக் கொள்கின்றனர்.இதுதான் இத்தாலியில் நிகழ்ந்தது.இதனால்தான் புரட்சிகர சூழலை மாற்றி நீண்ட தூரம் பின்னோக்கிய பாசிசப் பாதையில் இத்தாலியை கொண்டு செல்ல ஆளும் வர்க்கங்களால் முடிந்தது.  
### அரசியல் மேலாண்மை
தற்போது அதிகாரம் செலுத்தும் முதலாளித்துவம் இந்த அதிகாரத்தை எளிதாகப் பெற்றிடவில்லை.தொடர்ந்த,உணர்வுப்பூர்வமாகத் திட்டமிடப்பட்ட அரசியல் செயல்பாடுகளால்தான் இந்த அதிகார ஆதிக்க  நிலையை அடைந்துள்ளது.எனவே ஒரு வர்க்கம் தனது பொருளியல் ரீதியான தேவை சார்ந்த எல்லைகளோடு நின்றிடாமல் அரசியல் மேலாண்மைக்கு முயற்சிக்க வேண்டும் என்ற முக்கிய முடிவுக்கு கிராம்ஷி வந்தடைகின்றார்.  

### சிறைக் குறிப்புகள்
கிராம்சி சிறையில் இருந்த காலத்தில் இத்தாலியின் வரலாறு, கல்வி, பொருளாதாரம் தொடர்பான தம் கொள்கைகளையும் எண்ணங்களையும் 3000 பக்கங்கள் கொண்ட 32 குறிப்பேடுகளில் எழுதினார். அக்குறிப்புகள் சிறையிலிருந்து மீட்கப்பட்டு இத்தாலியில் வெளியிடப்பட்டன.
# பசலி ஆண்டு

ஒரு **பசலி** (உருது: فسلى, அரபு: فصلى) ஆண்டு என்பது ஆங்கில வருடத்தில் ஜூலை 1 ஆரம்பித்து ஜூன் 30 அன்று முடியும். இந்த ஒரு வருடத்தில் இரண்டு விவசாய பருவ காலங்கள் இருக்கும் - ஒன்று கரீப் பருவம் (Kharif) எனப்படும் குறுவை சாகுபடி மற்றொன்று ராபி (Rabi) எனப்படும் சம்பா சாகுபடி. இந்த இரண்டு விவசாயக் காலங்களிலும் என்னென்ன பொருட்கள், எந்த அளவில் உற்பத்தி செயப்பட்டன என்பதை அறிந்து அவற்றின் அடிப்படையில் அந்த வருட நிலவரி வசூலிக்கப்படும்.  

## வரலாறு
முகலாயர் ஆட்சியில் நிலவரி வசூலிக்கும் காலம் *பசலி* எனப்பட்டது. இது பாரசீக மொழிச் சொல்லாகும். இதற்கு தமிழில் *அறுவடைக்காலம்* எனப்படும். அறுவடை முடைந்த பிறகு வசூலிக்கப்படும் நிலவரியை பசலி என்ற ஆண்டுக்கணக்கில் வசூலிப்பர்.  

## தமிழ்நாட்டில் பெயர் மாற்றம்
தமிழ்நாட்டில் **பசலி ஆண்டு** என்ற சொல் தமிழ்நாடு அரசு வருவாய்த் துறை மற்றும் இந்து சமய அறநிலையத் துறைகள் மட்டுமே பயன்படுத்துகிறது. தமிழ் வளர்ச்சி துறையானது தனது சுற்றறிக்கையில் இந்து சமய அறநிலையத் துறை மற்றும் வருவாய் துறைகள் இனி *பசலி* என்பதற்குப் பதிலாக *வருவாய் ஆண்டு* மற்றும் *நிலவரி ஆண்டு* எனக் குறிப்பிடவேண்டும் என்று அறிவுறுத்தியுள்ளது.  
## ஜமாபந்தி

பசலி ஆண்டின் முடிவில் அதாவது சூன் மாதத்தில் தமிழ்நாட்டின் அனைத்து வருவாய் வட்டங்களிலும் நடைபெறும் ஜமாபந்தி எனும் வருவாய்த் துறை குறை தீர்ப்பாயம் கூட்டத்தில் நிலவரி கணக்கு, சிட்டா, பட்டா, அடங்கல் போன்ற கணக்குகளை தணிக்கை செய்து சரிபார்ப்பர். பொதுமக்கள் அவ்வமயம் தங்களது நிலப்பிரச்சனைக்களை கூறி சரிசெய்து கொள்ளலாம்.
# லிவர்மோரியம்



**லிவர்மோரியம்(Livermorium)** ஒரு வேதியியல் தனிமம் ஆகும். அதன் குறியீடு **Lv**. தனிம அட்டவணையில் லிவர்மோரியத்தின் அணுவெண் 116. இதன் வாழ்நாள் 47 மில்லிவிநாடிகள் மட்டுமே. 2000 ஆம் ஆண்டில் இத்தனிமம் கண்டுபிடிக்கப்பட்டது.முதலில் *உனுன்ஹெக்சியம்* (Uuh) என்றே பெயரிடப்பட்டது, பின்னர் மே 30, 2012 அன்று பன்னாட்டு தனி மற்றும் பயன்பாட்டு வேதியியல் ஒன்றியம் பெயரினை லிவர்மோரியம் என்று மாற்றியது.  

## வெளியிணைப்புகள்

- WebElements.com - Uuh
- Apsidium - Ununhexium
- Second postcard from the island of stability
# பிளெரோவியம்


**பிளெரோவியம்** (*Flerovium*) ஒரு கதிரியக்க தனிமம் ஆகும். இதன் குறியீடு **Fl** ஆகும். இத்தனிமம் அணு எண் 114 கொண்டுள்ளது. ஒரு யுரேனியப் பின் தனிமம் ஆகும்.  

பிளெரோவியம் இயற்கையாக இருக்கும் தனிமம் அன்று. இது ஒரு செயற்கைத் தனிமமாகும். புளுட்டோனியம் மற்றும் கல்சியம் இடையே நடக்கும் அணுக்கருத்தாக்கம் மூலம் தயாரிக்கப்படுகிறது.  

## பெயர்
பிளெரோவியம் பன்னாட்டு தனி மற்றும் பயன்பாட்டு வேதியியல் ஒன்றியத்தால் கொடுக்கப்பட்ட தற்காலிக தனிமப் பெயராகும். எதிகாலத்தில் புதிய பெயரும் குறியீடும் தரப்படும் என எதிர்பார்க்கப்படுகிறது.  

## வேதியியல் பண்புகள்
இதுவரையில் இத்தனிமம் அதிகளவில் தயாரிக்கப்படாத்தால் அதன் வேதியியல் பண்புகள் உறுதி செய்யப்படவில்லை. மென்மையான, அடர்த்தியான உலோகமென கணிக்கப்பட்டுள்ளது. குறைந்த உருகுநிலை (200&nbsp;°C) இருக்கும் என்று எதிர்பார்க்கப்படுகிறது.  

## தயாரிப்பு
புளுட்டோனியம்-244 அணுவை கல்சியம்-48 அயனிகளுடன் மோதியடித்து பிளெரோவியம் தயாரிக்கப்படுகிறது.
# ஐபேடு ஏர்


**ஐபேடு ஏர்** (iPad Air) என்பது ஆப்பிள் நிறுவனம் தயாரித்த ஐ-பேடு வரிசையில் 5ஆம் தலைமுறை கைக்கணினி ஆகும். இதைக் கடந்த அக்டோபர் மாதம் 22 அன்று அந்நிறுவனத்தின் ஊடக விழாவில் அறிமுகப்படுத்தியது. ஆப்பிள் நிறுவனம் இந்த கைக்கணினியை வருகிற நவம்பர் 1 அன்று வெளியிடத்திட்டமிட்டுள்ளது. ஐப்பாடு மினி போன்ற மெல்லிய வடிவமைப்பில் காணப்படும் இந்த ஐப்பாடு ஆர், ஐ.ஓயெஸ் 7 மற்றும் ஏ7 ஆப்பிள் செயலியையும் கொண்டு இயங்குகிறது.  

## வரலாறு
ஐ-பேடு ஏர் 2013, அக்டோபர் 22 அன்று எர்பா பியூனா செண்டர் பார் த ஆர்ட்ஸ் என்னும் இடத்தில் அறிமுகப்படுத்தப்பட்டதாகும்.
# நிகோனியம்


**நிகோனியம்** (*Nihonium*, **நிஹோனியம்**, குறியீடு: **Nh**) என்பது அணு எண் 113 ஐக் கொண்டுள்ள ஒரு தனிமம் ஆகும். இது கதிரியக்கத்தை அதிகமாகக் கொண்டுள்ள ஒரு செயற்கைத் தனிமம் (இயற்கையில் கிடைக்காதது, ஆய்வுகூடத்தில் மட்டும் உருவாக்கக்கூடியது) ஆகும். நிகோனியம்-286 என்பது நிகோனியத்தின் நிலைத்தன்மை கொண்ட ஓரிடத்தான் ஆகும். இதன் அரைவாழ்வுக் காலம் 20&nbsp;செக்கன்கள். நிகோனியம் எகா-தாலியம் அல்லது **தனிமம்-113** எனவும் அழைக்கப்படுகின்றது. இத்தனிமம் முதல் தடவையாக 2003 ஆம் ஆண்டில் உருசியாவில் தூப்னா நகரில் உள்ள அணுக்கரு ஆய்வுக்கான ஒருங்கிணைந்த கல்விக்கழகத்தில் கண்டுபிடிக்கப்பட்டதாக அறிவிக்கப்பட்டது. 2015 திசம்பரில், பன்னாட்டு தனி மற்றும் பயன்பாட்டு வேதியியல் ஒன்றியம் (ஐயூபிஏசி) இத்தனிமத்தை அங்கீகரித்தது. 2016 நவம்பரில், ஐயூபிஏசி இதற்கு *நிஹோனியம்* என அதிகாரபூர்வமாகப் பெயரிட்டது.. இது யப்பானிய மொழியில் யப்பான் நாட்டைக் குறிக்கும் பெயராகும். 2016 நவம்பர் 28 இல் இப்பெயர் அதிகாரபூர்வமானது.  

தனிம அட்டவணையில், இது p-வலய அதி-பார தனிமம் ஆகும். இது 7வது வரிசையில் போரான் குழுமத்தில் வைக்கப்பட்டுள்ளது. இதன் இயல்புகள் போரான், அலுமினியம், காலியம், இண்டியம், தாலியம் ஆகியவற்றை ஒத்துள்ளதோடு, குறை மாழையாகத் தொழிற்படுகிறது.
# புற்றுக்கு மட்டும் புரோட்டான் மருத்துவம்


**புற்றுக்கு மட்டும் புரோட்டான் மருத்துவம்** (*conformal proton RT*) என்பது எக்சு-கதிர்களுக்குப்ப் பதிலாக புரோட்டான்களைப் பயன்படுத்தி திருந்திய செறிவுடன் கதிர் மருத்துவம் மேற்கொள்வதாகும். புரோட்டான்களைப் பயன்படுத்துவதால் புற்றுநோய்கண்ட திசுக்களுக்கு அதிக ஏற்பளவினைக் கொடுக்கமுடியம். இதற்கு முக்கிய காரணம் புரோட்டான்கள் எக்சு கதிர்களைப் போல் பத்து மடங்கு அதிக உயிரியல் விளைவுகளைத் தோற்றுவித்தலே ஆகும்.
# தி குட் ரோடு


**தி குட் ரோடு** என்பது 2013 ஆம் ஆண்டு வெளியான குசராத்தி மொழித் திரைப்படம். இதை கியான் கோரியா எழுதி, இயக்கியுள்ளார். இந்தியா சார்பாக, சிறந்த வேற்று மொழித் திரைப்படத்திற்கான அகாதமி விருதுக்கு இப்படம் பரிந்துரைக்கப்பட்டது.  

## நடிப்பு
- சாம்ஜி தானா கேராசியா - பப்பு
- சோனாலி குல்கர்னி - கிரண்
- அஜய் கேகி - டேவிட்
- கேவல் கற்றோடியா - ஆதித்யா
- பூனம் கேசர் சிங் - பூனம்
- பிரியங்க் உபாத்யாய் - சௌகத்

## விருதுகள்
சிறந்த குசராத்தி மொழித் திரைப்படத்திற்கான விருதைப் பெற்றது.
# நெப்டியூனியம்


**நெப்டியூனியம் (Neptunium)** ஒரு வேதியியல் தனிமமாகும். தனிம அட்டவணையில் இதன் குறியீடு **Np** ஆகும் . அணுவெண் 93 கொண்டுள்ளது. அதாவது 93 நேர்மின்னிகளும் எதிர்மின்னிகளும் தனது அணுவில் கொண்டுள்ளது. யுரேனசு கோளின் பின் யுரேனியம் பெயரிடப்பட்ட மாதிரியே நெப்டியூன் கோளின் பின் இத்தனிமம் பெயரிடப்பட்டுள்ளது.  
1940 ஆம் ஆண்டில் கண்டுபிடிக்கப்பட்டது. இது ஒரு கதிரியக்கத் தனிமமாகும். இதன் உருகுநிலை 637 செல்சியசு மற்றூம் கொதிநிலை 4000 செல்சியசு.
# சட்டம்பிக்கவல


**சட்டம்பிக்கவல** என்பது 1969 ஆம் ஆண்டு வெளியான மலையாளத் திரைப்படம். இதை பி. சுப்பிரமணியம் இயக்கியுள்ளார்.  

## நடிகர்கள்
- சத்யன்
- ஸ்ரீவித்யா
- திக்குறிசி சுகுமாரன் நாயர்
- கே. பி. உமர்
- எச். பி. பிள்ளை
- பகதூர்
- ஜோசு பிரகாசு
- காலய்க்கல் குமாரன்
- பரீத்
- மணி
- அடூர் பாசி
- சாந்தி
- மீனா
- வசந்தா
- சரசம்மா
- கே. அன்னம்மா.
|-  
| 4 || ஒருஹர்தயத்தளிகையில் || பி ஜயசந்திரன், பி லீலா  
|-  
| 5 || ஒரு முறிமீசைக்காரன் || ஞானசுகந்தன், எல் ஆர் ஈசுவரி.  
|}
# மருத்துவமனை கதிர் விபத்துகள்

**மருத்துவமனை கதிர்வீச்சு விபத்துகள்** (radiation accidents in hospitals) என்பது கதிர் மருத்துவத் துறையில் பல்வேறு காரணங்களால் ஏற்பட்ட விபத்துக்களைக் குறிக்கும். இத்தகைய இரு விபத்துகள் கீழே தரப்பட்டுள்ளன:  

- *சான் சுவான் டி டையோசு மருத்துவமனை கதிர் விபத்து* (San Juan de Dios RT Accident)
1996 ல் இவ்விபத்து நடந்தது. கோஸ்டரிக்கா நாட்டில் 1996 ல் நடந்த நிகழ்வாகும். அங்குள்ள மருத்துவ மனையில் அல்சியான்2 கதிர் மருத்துவக் கருவியில் ஏற்பட்டது. கோபால்ட் 60 கதிர் மூலமுடைய கருவியில் பயன்பாட்டிற்கு முந்தைய அளவீடுகளை மேற்கொண்ட போது ஏற்பட்ட தவறு காரணமாக  
நிகழ்ந்தது. இதனால் ஆகஸ்ட்-செப்டம்பர் 1996 ல் 114 பேர் அதிக கதிர் வீச்சிற்கு ஆளாகினர். 13 பேர் மரணமுற்றனர். பழைய கோபால்ட் மூலத்தினை மாற்றும் போது தவறு ஏற்பட்டதால் இவ்விபத்து நிகழ்ந்தது.  

- *சரகோசா மருத்துவமனை விபத்து*
1990-டிசம்பர் மாதத்தில் இசுபெயின் நாட்டிலுள்ள சரகோசா மருத்துவமனையின் கதிர்மருத்துவத் துறையில் விபத்து ஏற்பட்டது. இதில் 27 நோயாளிகளாவது அதிக கதிர்வீச்சிற்கு ஆளாகினர். இதில் 11 பேர் இறக்க நேர்ந்தது. இது பன்னாட்டு அணு ஆற்றல் முகமையின் (IAEA) தகவல் ஆகும். 24 லட்சம் யுரோ இழப்பீடாக வழங்கப்பட்டது.  

## மேலும் பார்க்க
- சான் சுவான் டி டையோசு மருத்துவமனை கதிர் விபத்து
- சரகோசா மருத்துவமனை விபத்து
# கண்டத்தில் வர்கீசு மாப்பிள்ளை


**கண்டத்தில் வர்கீசு மாப்பிள்ளை (Kandathil Varghese Mappillai)** (1857 – 1904 சூலை 6 ) இவர் ஓர் இந்தியப் பத்திரிகையாளரும், மொழிபெயர்ப்பாளரும் மற்றும் வெளியீட்டாளரும் ஆவார். இவர் மலையாள மனோரமா செய்தித்தாள் மற்றும் *பாசாபோசினி* என்ற பத்திரிகையின் நிறுவனரும் ஆவார்.  

## ஆரம்ப கால வாழ்க்கை
வர்கீசு மாப்பிள்ளை 1857 இல் கருத்தாலில் ஈப்பன் மாப்பிள்ளைக்கு நான்காவது மகனாகப் பிறந்தார். இவர் தனது தந்தையின் நிதி உதவியுடன் இளங்கலை வரை படித்தார்.  
படிப்பை முடித்ததும், மாப்பிள்ளை கருவூல அதிகாரியாக பணியாற்றத் தொடங்கினார். பின்னர் இவர் ஒரு சி.எம்.எஸ் பள்ளியில் மலையாள ஆசிரியர் வேலையை சிறுது காலத்திற்கு ஏற்றுக்கொண்டார்.  

1881 இல் கொச்சியிலிருந்து வெளியிடப்பட்ட ' கேரள மித்ரம் ' என்ற பத்திரிகையின் ஆசிரியராக இருந்தார். இவரது பத்திரிகை மனமும் இலக்கியத்தின் மீதான அன்பும் 1888 இல் மலையாள மனோரமா நிறுவனத்தை நிறுவ வழிவகுத்தது. 1890 மார்ச் 22 அன்று, (கொல்லம் ஆண்டு 1065, மீனம் 10) மலையாள மனோரமாவின் முதல் இதழ் வெளியிடப்பட்டது.  

## இலக்கிய பங்களிப்புகள்
மலையாள மொழி மற்றும் பத்திரிகை ஆகியவை வர்கீசு மாப்பிள்ளையின் ஆன்மாவும் ஆவியும் ஆகும். இவரது தலைமை மற்றும் பார்வையின் கீழ் *மலையாள மனோரமா* முன்னேற்றம் கண்டது. மலையாள மொழியையும் இலக்கியத்தையும் வளர்க்கவும் வளரவும் ஊடகங்களைப் பயன்படுத்தினார். கே.எம் செரியன், கட்டகாயம் செரியன் மாப்பிள்ளை, கொட்டாரத்தில் சங்குண்னி, க. செ. கேசவ பிள்ளை மற்றும் சி. எஸ் சுப்ரமணியம் பொட்டி போன்றவர்கள் இவரது நெருங்கிய நண்பர்களாக இருந்தனர். வர்கீசு மாப்பிள்ளை தனது இளம் வயதிலேயே ஒரு நிறுவப்பட்ட எழுத்தாளர் ஆனார். இருப்பினும், வர்கீசு மாப்பிள்ளை எழுதிய *குழந்தைகளுக்கான* மலையாளக் கதைகளைப் பற்றி பலருக்கும் தெரியாது.  

வில்லியம் சேக்சுபியரின் *தி டேமிங் ஆஃப் தி ஷ்ரூவின்* சுயாதீன மலையாள மொழிபெயர்ப்பான அப்ராயகுட்டி மற்றும் கீர்த்தனமாலா என்ற நாடகம் மலையாள இலக்கியத்திற்கு இவர் அளித்த சில பங்களிப்புகள் ஆகும். வர்கீசு மாப்பிள்ளை மலையாள எழுத்தாளர்களுக்காக கவிசமாஜம் என்ற சங்கத்தை உருவாக்கினார். இவர் பாசாபோசினி என்ற ஒரு சங்கத்தையும் உருவாக்கினார். பின்னர் அது இலக்கியத்தையும் மொழியையும் ஊக்குவிக்கும் பத்திரிகையாக மாறியது.  

மலையாள எழுத்துக்களை சீர்திருத்துவதில் வர்கீசு மாப்பிள்ளை குறிப்பிடத்தக்க பங்களிப்புகளையும் செய்தார்.
# மின்னூட்டத் துகள்

இயற்பியலில், **மின்னூட்டத் துகள்** (Charged particle) என்பது மின்மம் அல்லது மின்னூட்டத்துடன் உடைய துகளைக் குறிக்கும். புரோட்டான்கள் போன்ற சில கூட்டுத் துகள்கள் மின்னூட்டப்பட்ட துகள்கள் ஆகும். புரோட்டான்களுடன் ஒப்பிடும்போது எலக்ட்ரான்களின் மிகுதி அல்லது பற்றாக்குறையைக் கொண்ட மூலக்கூறு அல்லது அணு ஆகியவற்றிலிருந்து உருவான அயனிகளும் மின்னூட்டப்பட்ட துகள்களாகும். ஒரு மின்னூட்டப்பட்ட துகள் என்பது ஒரு எலக்ட்ரானின் அடிப்படை மின்னூட்டத்தின் அடிப்படையில் அளவிடப்படும் நேர்மறை மின் மின்னூட்டம் கொண்ட எலக்ட்ரான், பாசிட்ரான், புரோட்டான் அல்லது அயனி எனவும் வரையறுக்கப்படுகிறது.  

எதிர் மின்சாரத்தின் மின்னூட்டத் துகள்களின் எண்ணிக்கையானது 1.6 X 10<sup>−19</sup> கூலும் ஆக கணக்கிடப்பட்டுள்ளது. அதாவது ஒரு மின்னணுவில் (மின்னியில்) உள்ள மின்துகளின் எண்ணிக்கையாகும். அதே போன்று ஒரு கூலும்மில் உள்ள மின்னணுக்களின் எண்ணிக்கை 6 X 10<sup>18 </sup>என்பதாகும். இதேப் போன்று ஒரு 1 ஆம்பியர் மின்சாரம் என்பது 1 கூலும் துகள்கள் ஒரு நொடிக்கும் செலுத்தப்படுவதாகும். எனவே 1 ஆம்பியர் மின்சாரத்தில் 6 X 10<sup>18 </sup>மின்னணுக்கள் ஒரு நொடிக்கு செலுத்தப்படுகிறது எனலாம்.  

ஒற்றை அயனிய துகள்களில் மின்னணுக்களின் எண்ணிக்கையும், மின்னூட்டின் எண்ணிக்கையும் ஒன்றாக இருக்கும். ஆனால், இரட்டை அயனிய துகள்களில் மின்னணுக்களின் எண்ணிக்கையை விட இரண்டு மடங்காக மின்னூட்டின் எண்ணிக்கை இருக்கும். இது அயனியின் மின்னூட்டம் எதிராக இருந்தால் அது மின்னணுவின் மின்னூட்டுடைய இடைவெட்டு பெருக்கத்தொகையாகவே அயனியின் மின்னூட்டு காணப்படுவதினால் ஆகும்.  

## எடுத்துக்காட்டுகள்

### நேர்மின்சுமையுடைய துகள்கள்

- நேர்மின்னிகள்
- பாசிட்ரான்கள் (எதிர்எலக்ட்ரான்கள்)
- நேர்மின்சுமையுடைய பையோன்கள்
- ஆல்ஃபா துகள்கள்
- நேரயனிகள்

### எதிர்மின்சுமையுடைய துகள்கள்

- எதிர்மின்னிகள்
- எதிர் புரோத்தன்கள்
- மியூவோன்கள்
- தாவ் துகள்கள்
- எதிர்மின்சுமையுடைய பையோன்கள்
- எதிரயனிகள்

### பூஜ்ய மின்சுமையுடையவை

- நொதுமிகள்
- ஒளியணுக்கள்
- நியூட்ரினோக்கள்
- பையோன்கள்
- W மற்றும் Z போசோன்கள்
- ஹிக்ஸ் போசான் துகள்கள்
- அணு
# நற்பிட்டிமுனை


**நற்பிட்டிமுனை** (*Natpiddimunai*) இலங்கையின் கிழக்கே அம்பாறை மாவட்டத்தில் அமைந்து உள்ள ஒரு கிராமம் ஆகும். இங்கு தமிழ், முசுலிம் மக்கள் இணைந்து வாழ்கின்றனர்.  

இவ்வூர் 3500 வாக்காளர்களையும், சுமார் 6000 இக்கும் மேற்பட்ட மக்கள்தொகையையும் கொண்டிருக்கின்றது. இக் கிராமம் பல்வேறுபட்ட பெயர்களைத் தன்னகத்தே கொண்டு காணப்படுவது முக்கிய அம்சமாகும். அந்த வகையில் பசுக்களின் வாடிகள் பல காணப்பட்டதனால் போடிமார்களினால் நெய் விளையும் பூமி *நெய்பட்டிமுனை* என்றும், நன்றி உடையோரை நயமாய் நயக்க *நாய்ப்பட்டிமுனை* என்றும், நெல் விளையும் பூமி காணப்பட்டதாலும் *நெற்பட்டிமுனை* என்றும், மாரி காலங்களில் ஊர்கள் பல வெள்ளத்தால் மூழ்கும் போது இவ்வூர் மட்டும் மிதக்கும் என்பதினால் *நற்பிட்டிமுனை* எனவும் கொண்டனர்.  

## வணக்கத் தலங்கள்
- நற்பிட்டிமுனை அம்பலத்தடிப் பிள்ளையார் ஆலயம்
- நற்பிட்டிமுனை சிறி கணேசராலயம்
- நற்பிட்டிமுனை ஜும்மாப் பள்ளிவாயல்
- நற்பிட்டிமுனை கந்தசுவாமி கோயில்
# சாமுவேல்



**சாமுவேல்** (ஆங்கிலம்:*Samuel*; ; ; *Samouēl*; ; அரபு மொழி: *Ṣamawal*; Strong's: *Shemuwel*) என்பவர் எபிரேய விவிலியத்தின் சாமுவேல் நூல் குறிப்பிடும் பண்டைய இசுரேலின் தலைவர் ஆவார். இவர் குரானில் பெயர் குறிப்பிடாமல் இறைவாக்கினராக குறிப்பிடப்பட்டுள்ளார்.  

யூத போதக இலக்கியத்தின்படி இவர் கடைசி எபிரேய நீதித்தலைவரும், இசுரேல் நாட்டினுள் இறைவாக்குரைத்த முதலாவது பெரிய இறைவாக்கினரும் ஆவார். சாமுவேல் நூலின்படி, இவர் முதலிரு இசுரேலிய அரசர்களான சவுலையும் தாவீதையும் அரசர்களாக எண்ணெய் பூசி அருட்பொழிவு செய்தார்.
# இரோயன்ட்கெனியம்


**இரோயன்ட்கெனியம்(Roentgenium)** (, ) ஒரு வேதியியல் தனிமம் ஆகும். இது ஒரு தாண்டல் உலோகமாகும். இதன் குறியீடு **Rg** அணுவெண் 111. செருமானிய இயற்பியலாளர் வில்லெம் ரோண்ட்கனிற்குப் பிறகு பெயரிடப்படுள்ளது.  

இயற்கையாக இத்தனிமம் இருப்பதில்லை. இதுவரையில் இத்தனிமத்திற்கு 7 ஓரிடத்தான்கள் இருப்பது உறுதிபடுத்தப்படுள்ளது. அவை அனைத்தும் கதிரியக்க ஓரிடத்தான்களாகும். இவற்றின் அரை-வாழ்வுக்காலம் 1.6 மில்லிநொடிகளிலிருந்து 26 விநாடிகள் வரை உள்ளன. இத்தனிமம் தங்க நிறம் இருக்கும் என்று கருதப்படுகின்றது.
# இலங்கையின் சட்டமா அதிபர்



**இலங்கையின் சட்டமா அதிபர்** (*Attorney General of Sri Lanka*) என்பவர் இலங்கை அரசின் தலைமை சட்ட ஆலோசகரும், இலங்கை மீயுயர் நீதிமன்றத்தில் இலங்கை அரசின் முதன்மை வழக்கறிஞரும் ஆவார். இவரே சட்டமா அதிபர் திணைக்களத்தின் தலைவர்ம் ஆவார். இப்பதவிக்குத் தகுந்தவரை ஆளும் கட்சியே நியமனம் செய்கிறது. இலங்கையின் தற்போதைய சட்டமா அதிபர் சஞ்சய் ராஜரத்தினம் ஆவார். இலங்கையின் அரசுத்தலைவருக்கு சட்டமா அதிபருக்கு ஆணைகள் வழங்க எந்த அதிகாரமும் இல்லை.  

சட்டமா அதிபருக்கு செயலாட்சி அதிகாரம் எதுவும் இல்லை. இவ்வதிகாரம் நீதி அமைச்சருக்கே உள்ளது. சட்டமா அதிபருக்குத் துணை புரிய அரசுத் தலைமை வழக்குரைஞர் (சொலிசிட்டர் ஜெனரல்) மற்றும் கூடுதல் தலைமை வழக்குரைஞர் (Additional Solicitor Generals) பலர் உள்ளனர்.  

## சட்டமா அதிபர்களின் பட்டியல்
| 1 | பிரான்சிஸ் பிளெமிங்கு | align=1884 | align=1892 |  |
| --- | --- | --- | --- | --- |
| 2 | சார்ல்சு சாமுவேல் கிரெனியர் | align=1892 | align=1892 |  |
| 3 | சார்ல்சு பீட்டர் லாயார்ட் | align=1892 | align=1902 |  |
| 4 | ஆல்பிரட் ஜோர்ஜ் லாசெலசு | align=1902 | align=1911 |  |
| 5 | அண்டன் பேட்ரம் | align=1911 | align=1918 |  |
| 6 | என்றி கோலன் | align=1918 | align=1925 |  |
| 7 | லான்சிலட் என்றி எல்பின்ஸ்டன் | align=1925 | align=1929 |  |
| 8 | எட்வர்ட் சென். ஜோன் ஜாக்சன் | align=1929 | align=1936 |  |
| 9 | ஜோன் வில்லியம் ரொனால்ட் இலங்கக்கூன் | align=1936 | align=1942 |  |
| 10 | மனிக்கு வதுமேஸ்திரி எண்ட்ரிக் டி சில்வா | align=1942 | align=1946 |  |
| 11 | செ. நாகலிங்கம் | align=1946 | align=1947 |  |
| 12 | எட்வர்ட் பெர்சிவல் ரோஸ் | align=1947 | align=1951 |  |
| 13 | ஏமா என்றி பஸ்நாயக்க | align=1951 | align=1956 |  |
| 14 | எட்வர்ட் பிரெட்ட்ரிக் நொயல் கிராட்டியன் | align=1956 | align=1957 |  |
| 15 | டக்லசு சென். கிளைவ் பட் ஜான்சி | align=1957 | align=1966 |  |
| 16 | அப்துல் கபூர் முகமது அமீர் | align=1966 | align=1972 |  |
| 17 | விக்டர் தென்னக்கூன் | align=1972 | align=1975 |  |
| 18 | சிவா பசுபதி | align=1975 | align=1988 |  |
| 19 | பண்டிகோரலலகே சுனில் சந்திரா டி சில்வா | align=1988 | align=1992 |  |
| 20 | திலக் ஜானக மாரப்பன | align=1992 | align=1995 |  |
| 21 | சிப்லி அசீஸ் | align=1995 | align=1996 |  |
| 22 | சரத் என். சில்வா | align=1996 | align=1999 |  |
| 23 | கே. சி. கமலசபேசன் | align=1999 | align=2007 |  |
| 24 | சி. ஆர். டி. சில்வா | align=2007 | align=2008 |  |
| 25 | மொகான் பீரிஸ் | align=2008 | align=2011 |  |
| 26 | சாந்தி ஈவா வனசுந்தர | align=2011 | align=2012 |  |
| 27 | பாலித பெர்னாண்டோ | align=2012 | align= | } |
# வார்ப்புரு:தகவற்சட்டம் தனிமம்/ஓரிடத்தான்கள் சிதைவு4

|-  
| | <sup>}</sup>}  
| | }  
| | }  
| }  
| }  
| }  
|-  
| }  
| }  
| }  
|-  
| }  
| }  
| }  
|-  
| }  
| }  
| }<noinclude>  

</noinclude>
# சீபோர்கியம்


**சீபோர்கியம்(Seaborgium)** ஒரு வேதியியல் தனிமம் ஆகும். இதன் குறியீடு **Sg**, அணு எண் 106. சீபோர்கியம் கதிரியக்கத் தனிமம் ஆகும். இதன் ஓரிடத்தான் <sup>271</sup>Sg ஆகும். சீபோர்கியம்-271 இன் அரைவாழ்வுக் காலம் 2.4 மணித்துளிகள்.  

இத்தனிமம் யுரேனியப் பின் தனிமங்களுள் ஒன்றாகும். திமீத்ரி மெண்டெலீவ் சீபோர்கியம் இருக்கும் என்று கணித்தார். தனிம அட்டவணையில் தங்குதன் கீழே இருப்பதால் **எகா-தங்குதன்** என்று அழைத்தார்.
# டாடா எஸ்ஐஏ ஏர்லைன்ஸ்

**டாடா எஸ்ஐஏ ஏர்லைன்ஸ்** என்பது டாடா நிறுவனம் இந்தியாவில் தொடங்கும் இரண்டாவது விமான சேவை ஆகும். இதற்கு முன்னர் மலேசியாவைச் சேர்ந்த ஏர் ஏசியா நிறுவனத்துடன் ஒப்பந்தம் செய்துள்ளது. இந்நிறுவனத்தின் தலைமையிடம் டெல்லி ஆகும்.  

## துவக்கம்
10 கோடி டாலர் செலவில் டாடா நிறுவனத்துக்கு 51 சதவீத பங்குகளும், சிங்கப்பூர் ஏர்லைன்சுக்கு 49 சதவீத பங்குகளும் கொண்டிருக்கும். இந்நிறுவனம் உள்நாடு மற்றும் வெளிநாட்டு விமான சேவை அளிக்க முடிவு செய்துள்ளது.  

## மேற்கோள்
# மெண்டலீவியம்


**மெண்டலீவியம்(Mendelevium)** ) ஒரு வேதியியல் தனிமம் ஆகும். இதன் குறியீடு **Md** (முன்னர் **Mv**), அணு எண் 101. இது ஒரு கதிரியக்க உலோகம் ஆகும். யுரேனியப் பின் தனிமங்களுள் ஒன்றாகும். ஆக்டினைடுகளில் ஒன்றாகும். திமீத்ரி மெண்டெலீவ்வின் பின் பெயரிடப்படுள்ளது.  

## இயற்பியல் பண்புகள்
கால அட்டவணையில், மெண்டலீவியம் ஆக்டினைடு பெர்மியத்திற்கு வலதுபுறத்திலும், ஆக்டினைடு நோபிலியத்திற்கு இடதுபுறத்திலும், இலாந்தனைடு தூலியத்திற்கு கீழேயும் அமைந்துள்ளது. மெண்டலீவியம் உலோகம் இன்னும் மொத்த அளவில் தயாரிக்கப்படவில்லை. மேலும் மொத்தமாக தயாரிப்பது தற்போது சாத்தியமற்றது. ஆயினும்கூட, பல கணிப்புகள் மற்றும் சில பூர்வாங்க சோதனை முடிவுகள் அதன் பண்புகள் குறித்து ஆய்வு செய்யப்பட்டுள்ளன.
# லட்சுமி மேனன் (நடிகை)

::  

**லட்சுமி மேனன்** (பிறப்பு: மே 26, 1996) கேரளாவைப் பூர்வீகமாகக் கொண்ட இந்தியத் திரைப்பட நடிகை ஆவார். இவர் தமிழ் மற்றும் மலையாளத் திரைப்படங்களில் நடித்துள்ளார். முதலில் மலையாளத்தில் வெளிவந்த ரகுவிண்டெ சுவந்தம் ரசியா (2011) என்ற திரைப்படத்தில் நடித்தார். வணிகரீதியான வெற்றியைத் தேடித்தந்த, சுந்தர பாண்டியன் மற்றும் கும்கி திரைப்படங்களின் மூலமாக தமிழ்த் திரைப்படவுலகில் பெயர் பெற்றார்.  

## வாழ்க்கை
*லட்சுமி மேனன்* துபாய் கலைஞரான 'ராமகிருஷ்ணன்' மற்றும் நடன ஆசிரியர் 'உஷா' ஆகியோரின் மகள் ஆவார். இவர் தயார் மல்லாங்கிணறு என்ற ஊரில் இருக்கும் பெண்கள் உயர்நிலை பள்ளியில் நடன ஆசிரியர் ஆவர், இங்கு தான் லட்சுமி மேனன் தனது பள்ளிப்படிப்பை முடித்தார். இவர் கேராளவில் இருக்கும் தூய நெஞ்சக் கல்லூரியில் இலக்கியத்துக்கான இளங்கலை பட்டம் பெற்றுள்ளார்.  

## தொழில்
2011ம் ஆண்டு தொலைக்காட்சியில் ஒளிபரப்பான பரத நாட்டிய நிகழ்ச்சியைப் பார்த்த மலையாள இயக்குநர் *வினையன்*, ரகுவிண்டெ சுவந்தம் ரசியா என்ற மலையாளப் படத்தில் வாய்ப்பு கொடுத்தார். பின்னர் அலி அக்பர் இயக்கிய திரைப்படத்தில் வினித்துடன் நடித்தார். தமிழில் சசிக்குமாரின் சுந்தர பாண்டியனில் அறிமுகமான இவர், பின்னர் பிரபு சாலமனின் படமான கும்கி யில் விக்ரம் பிரபுவுடன் இணைந்து நடித்தார்.  
2014ஆம் ஆண்டு வெளியான நான் சிகப்பு மனிதன் படத்தில் நடிகர் விஷாலுடன் உதட்டு முத்தக்காட்சியில் நடித்து பரபரப்பை கூட்டினார். திறமையான இளம் நடிகையாக வலம் வருகிறார்.  

## திரைப்படவியல்
### நடித்த திரைப்படங்கள்

| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2011 | *ரகுவிண்டெ சுவந்தம் ரசியா* | மலையாளம் |  |  |
| 2012 | *ஐடியல் கப்பிள்* | மலையாளம் |  |  |
| *சுந்தர பாண்டியன்* | அர்ச்சனா | தமிழ் | **வெற்றி** : சிறந்த தென்னிந்திய அறிமுக நடிகைக்கான பிலிம்பேர் விருது
சிறந்த அறிமுக நடிகைக்கான விகடன் விருது |  |
| *கும்கி* | அல்லி | தமிழ் | **பரிந்துரை**: சிறந்த நடிகைக்கான பிலிம்பேர் விருது - தமிழ் |  |
| 2013 | *குட்டிப் புலி* | பாரதி | தமிழ் |  |
| *மஞ்சப்பை* | கார்த்திகா | தமிழ் |  |  |
| *சிப்பி* | தமிழ் | படப்பிடிப்பில் |  |  |
| *பாண்டிய நாடு* | மலர்விழி சிதம்பரம் | தமிழ் |  |  |
| *வசந்த குமாரன்* | தமிழ் | முன் தயாரிப்பு |  |  |
| 2014 | *நான் சிகப்பு மனிதன்* | மீரா | தமிழ் |  |
| *ஜிகர்தண்டா* | கயல்விழி | தமிழ் |  |  |
| *சிப்பாய்* | தமிழ் | படப்பிடிப்பில் |  |  |
| அவதாரம் | மணிமேகலா | மலையாளம் |  |  |
| 2015 | கொம்பன் | தமிழ் | முன் தயாரிப்பு |  |
| 2016 | *றெக்க (திரைப்படம்)* | பாரதி | தமிழ் |  |
| 2021 | புலிக்குத்தி பாண்டி | பேச்சி |  |  |

### பாடிய பாடல்கள்
| ஆண்டு | திரைப்படம் | பாடல் | இசையமைப்பாளர் | குறிப்புகள் |
| --- | --- | --- | --- | --- |
| 2014 | *ஒரு ஊருல ரெண்டு ராஜா* | "குக்குரு குக்குரு" | டி. இமான் |  |
# துகள்

**துகள்** (Particle) என்பது கனவளவு, திணிவு போன்ற இயல் மற்றும் வேதிப் பண்புகளை தரக்கூடிய ஒரு சிறிய உள்ளக இயல் பொருளாகும். இதன் பொதுவான பொருள் இதுவாக இருந்தால், இச்சொல்லை பல துறைகளில் பல்வேறு விதங்களாக பயன்படுத்தப்படுகிறது. பொதுவாக, துகள் என்பது பொருட்களின் சிறிய பகுதிகளாகும். துகள் என்பது விலகி ஒன்றிணையாத துகள்களைக் குறித்தாலும், துகள்களை உள்ளடக்கிய ஒன்றைத் **தூ**ள் (particulate) என அழைக்கப்படுகிறது.  

துகளின் மற்றொரு சொற்பொருள், "பிற சுற்றுச்சூழலுடன் தொடர்புடைய ஓர் இயல் பொருளின் தனித்த சிறு பகுதி" எனவும் கூறப்படுகிறது.
# ரகுவிண்டெ சுவந்தம் ரசியா

**ரகுவிண்டெ சுவந்தம் ரசியா** (, *ரகுவிற்கு ரசியா சொந்தம்*) என்பது 2011 ஆம் ஆண்டு வெளியான மலையாளத் திரைப்படம். வினயனின் இயக்கத்தில், ஆர். ஹரிகுமார் தயாரிப்பில் உருவானது. திலகன். சாருகாசன், மேக்னா ராஜ், லட்சுமி மேனன் ஆகியோர் நடித்துள்ளனர்.  

## பாடல்கள்
| டபோடில் பூ நீ | சாஜன் மாதவ் | யூசபலி கேச்சேரி | கார்‍த்திக் ,சுசித்ரா கார்த்திக் |  |
| --- | --- | --- | --- | --- |
| காற்றே நீ கண்டோ | சாஜன் மாதவ் | யூசபலி கேச்சேரி | மஞ்சரி |  |
| தம்பிரானே இ உலகம் வாழும் | சாஜன் மாதவ் | யூசபலி கேச்சேரி | கே ஜே யேசுதாஸ் |  |
| தீ வேனல் பெற்ற பூக்கள் | சாஜன் மாதவ் | யூசபலி கேச்சேரி | சாஜன் மாதவ் ,சிசிலி | } |
# வினயன்



**வினயன்**, மலையாளத் திரைப்பட இயக்குநர் ஆவார்.  

## திரை வாழ்க்கை
வினயன், பிரபல மலையாள நடிகர்களான மம்மூட்டி (*தாதா சாஹிப்*, *ராட்சசராஜாவ்*), சுரேஷ் கோபி (*பிளாக்யாட்*), ஜெயராம் (*தைவத்தினது மகன்*), பிருத்விராஜ் (*சத்யம்*, *வெள்ளிநட்சத்திரம்*), திலீப் (*வார் & லவ்*), கலாபவன் மணி (*வாசந்தியும் லக்‌ஷ்மியும் பின்னெ ஞானும்*, *கருமாடிக்குட்டன்*) ஆகியோரைக் கொண்டு திரைப்படங்களை இயக்கியுள்ளார். \  

2005-ல் *அற்புத தீவு* என்ற பெயரில் 300 குள்ளர்களைக் கொண்டு திரைப்படம் இயக்கினார். இது தமிழிலும் வெளியானது. வினயனது *ஊமைப்பெண்ணின் உரியாடாபய்யன்* என்ற திரைப்படமும், தமிழில் மறு ஆக்கம் செய்யப்பட்டது. இவர் இயக்கிய ஆகாசகங்கை என்ற பேய்த் திரைப்படம் சிறந்த பேய்ப்படங்களில் ஒன்று.
# நஸ்ரியா நசீம்


**நஸ்ரியா நசீம்** என்பவர் மலையாளம் மற்றும் தமிழ்த் திரைப்படங்களில் நடிக்கும் ஒரு இந்தியத் திரைப்பட நடிகை ஆவார். இவர் முதலில் தொலைக்காட்சி நிகழ்ச்சித் தொகுப்பாளராக இருந்து பின்னர் நடிகையானார். மலையாளத் திரைப்படங்களில் குழந்தை நட்சத்திரமாக நடித்துள்ளார்.  

## வாழ்க்கைக் குறிப்பு
நஷ்ரியா நசீம் 1994, திசம்பர் 20 ஆம் நாளில் நசீமுதீன், பேகம்பீனா ஆகியோருக்கு திருவனந்தபுரத்தில் பிறந்தார். இவர் இளமைப்பருவத்தில் திருவனந்தபுரத்தில் உள்ள கிறித்துவப் பள்ளி ஒன்றில் படிப்பைத் துவங்கினார். பின்னர் 2013 ம் ஆண்டு வணிகவியல் இளங்கலைப் பிரிவில் தனது கல்லூரிக் கல்வியைத் தொடங்கியவர் திரைப்படங்களின் படப்பிடிப்புகளால் கல்லூரிப் படிப்பை நிறுத்திவிட்டார். இவரின் குடும்பம் ஐக்கிய அரபு அமிரகத்திலிருந்து குடிபெயர்ந்தவர்கள் ஆவர்.  

## திருமணம்
மலையாள முன்னணி இயக்குநரான பாசில் என்பவரின் மகனும் மலையாள நடிகருமான பஹத் பாசிலுடன் நஸ்ரியா திருமணம் 2014ம் ஆண்டு ஆகஸ்ட் மாதம் நடைபெற்றது.  

## படங்களின் பட்டியல்
| ஆண்டு | படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 2006 | *பளுங்கு* | கீதா | மலையாளம் | குழந்தை கதாப்பாத்திரம் |
| 2006 | ஒருநாள் ஒரு கனவு | தமிழ் |  |  |
| 2010 | *பிராமணி* | சிந்து | மலையாளம் | குழந்தை கதாபாத்திரம் |
| *ஒரு நாள் வரும்* | தன்யா | மலையாளம் | குழந்தை கதாபாத்திரம் |  |
| 2013 | *மாட் டாட்* | மரியா | மலையாளம் |  |
| *நேரம்* | ஜீனா | மலையாளம் |  |  |
| வேணி | தமிழ் |  |  |  |
| *ராஜா ராணி* | கீர்த்தனா | தமிழ் |  |  |
| *நய்யாண்டி* | வனரோஜா | தமிழ் |  |  |
| *திருமணம் என்னும் நிக்கா* | ஆயிசா | தமிழ் |  |  |
| *சலாலா மொபைல்சு* | சஷானா | மலையாளம் | படப்பிடிப்பில் |  |
| 2014 | *நீ நல்லா வருவடா* | தமிழ் | படப்பிடிப்பில் |  |
| *வாயை மூடி பேசவும்* | தமிழ் |  |  |  |
| *பெங்களூர் டேஸ்* | திவ்யா பிரகாஷ் | மலையாளம் |  |  |
| *ஓம் சாந்தி ஓசனா* | பூஜா மாதேவ் | மலையாளம் | படப்பிடிப்பில் |  |
| *ஹாய் ஐ அம் டோனி* | மலையாளம் | படப்பிடிப்பில் |  |  |
# அமெரிக்க நடுவண் அரசின் முடக்க நிலை, 2013

அமெரிக்க நாட்டின் பட்ஜெட் ஆண்டு அக்டோபரில் தொடங்கி செப்டம்பரில் முடியும். 2013ல் செப்டம்பரில் பட்ஜேட் ஆண்டு முடிந்தது.ஆனால், மீண்டும் அக்டோபர் முதல் புதிய பட்ஜெட் ஆண்டு தொடங்க முடியவில்லை. அக்டோபர் மாதம் முதல் தேதியில் இருந்து 16 நாட்கள் அமெரிக்க மத்திய அரசாங்கம் பெருமளவில் இழுத்து மூடப்பட்டது. 8 இலட்சம் ஊழியர்கள் ஊதியமில்லா கட்டாய விடுப்பில் அனுப்பப்பட்டனர். இதுவே **2013 அமெரிக்க மத்திய அரசாங்க முடக்க நிலை என்று** ஊடகங்களால் கூறப்பட்டது. கிளிண்டன் ஜனாதிபதியாக இருந்த 1995 - 96ம் ஆண்டுகளிலும் இதே போன்று அரசாங்கத்தில் இரு முறை முடக்க நிலை ஏற்பட்டுள்ளது.  

## பட்ஜெட் முன்மொழிவு
அமெரிக்க நாடாளுமன்றத்தில் உள்ள இரு அவைகளில், செனட் அவை ஆளும்கட்சியான ஜனநாயக் கட்சியின் கட்டுப்பாட்டிலும், பிரதிநிதிகள் அவை எதிர்க் கட்சியான குடியரசுக் கட்சியின் கட்டுப்பாட்டிலும் இருக்கின்றன. குடியரசுக் கட்சி 2014ஆம் நிதி ஆண்டிற்கான ஜனாதிபதி ஒபாமாவின் பட்ஜெட் முன்மொழிவினை நிராகரித்ததுடன் மட்டுமல்லாமல், புதிய பட்ஜெட் நிறை வேறும் வரை அரசின் கைகளில் இருக்கும் பணத்தைத் தவிர வேறு எங்கும் கை வைக்க இயலாத நிலைமையினையும் தோற்றுவித்தது.இது தவிர ஏற்கனவே அனுமதிக்கப்பட்ட கடன் உச்ச வரம்பினைத் தாண்டுவதற்கான ஒத்துழைப்பினையும் எதிர்க்கட்சி மறுத்து விட்டது. அமெரிக்காவின் இன்றைய கடன் உச்சவரம்பு 16.7 டிரில்லியன்(ஒரு டிரில்லியன் = ஒரு லட்சம் கோடி) டாலர். அக்டோபர் மாத மத்தியில் இந்த உச்சவரம்பினையும் அரசு தொட்டு விடும் என்ற நிலையில் நெருக்கடி கடுமையாகி விட்டது. ஒபாமாவின் மருத்துவக் காப்பீட்டுத் திட்டத்தினை ஓராண்டு தள்ளிப் போட்டால் மட்டுமே ஒத்துழைக்க முடியும் என்று குடியரசுக் கட்சி முன் வைத்த நிபந்தனையினை ஆளும் கட்சி ஏற்க மறுத்து விட்ட நிலையிலேயே நெருக்கடி தொடங்கியது. எனினும், அக்டோபர் 16ம் தேதி இரு கட்சிகளுக்கும் இடையில் ஏற்பட்ட சமரசத்தின் விளைவாக, சகஜ நிலை திரும்பியது.  

## முடக்க நிலையின் மூலக் காரணம்
அமெரிக்காவில் அதன் வரலாற்றின் தொடக்கம் முதலே, அரசின் கடன் உச்ச வரம்பு மொத்த உள்நாட்டு உற்பத்தி(GDP)யில் சதவீதம் என்று இல்லாமல், முழுத் தொகையாகவே இருந்து வருகிறது. ஒவ்வொரு ஆண்டும் நாடாளுமன்றத்தின் ஒப்புதல் பெற்ற பின்னரே அரசு புதிய கடன்களை எழுப்ப முடியும். ஒரு கடனை வாங்கி மற்றொரு கடனை அடைப்பது தான் அமெரிக்காவின் வழக்கம். ஆனால், பழைய கடனைத் தீர்ப்பதற்குத் தான் எனினும், புதிய கடன் வாங்குவதால் உச்ச வரம்பு மீறப்படும் எனில் அந்தக் கடனுக்குக் கூட அனுமதி இல்லை. அமெரிக்கச் சட்டம் அந்த அளவிற்கு இறுக்கமானது.  

### குடியரசுக் கட்சியின் நிலைப்பாடு
2013இல், இந்தக் கடனில் பெரும் பகுதி ஒபாமாவின் மருத்துவக் காப்பீட்டுத் திட்டத்திற்கே போய்விடும் என்பதால் அந்தத் திட்டத்தினை கை விடவேண்டும், பயன்களின் அளவினைக் குறைத்துக் கொள்ள வேண்டும் அல்லது குறைந்த பட்சம் ஒரு வருடத்திற்குத் தள்ளியாவது போட வேண்டும். மருத்துவக் காப்பீட்டுத் திட்டத்தை மட்டுமல்ல, ஏழைமக்களுக்கான உணவு ஸ்டாம்ப் திட்டத் திற்கான செலவுகளையும் குறைக்கவேண்டும். கடன் வாங்கக் கூடாது எனில்,வரி விதிப்பின் மூலமாவது, அரசு தனது வருமானத்தினைச் சரிக்கட்டிக் கொள்ளலாமா என்றால், வரியினையும் விதிக்கக் கூடாது. அது மட்டுமல்ல தனி நபர் வருமான வரி, கார்ப்பரேட் வருமான வரி விகிதங்களைக் குறைக்கவும் வேண்டும்.  

## சமரசம்
கடன் உச்சவரம்பு தொகை குறிப்பிடப் படாமல் 2017 வரை தொடரலாம் என நாடாளுமன்றம் ஒப்புதல் அளித்திருக்கிறது. பட்ஜெட் குறித்து முடிவு செய்வதற்காக கமிட்டி ஒன்று அமைக்கப்பட்டிருக்கிறது. டிசம்பர் மத்திக்குள் அந்தக் கமிட்டி தனது பட்ஜெட் அறிக்கையினைச் சமர்ப்பிக்கும் என ஏற்றுக் கொள்ளப்பட்டிருக்கிறது.
# ராஜா ராணி

ராஜா ராணி என்ற பெயரில் உள்ள கட்டுரைகள்:  
- ராஜா ராணி (2013 திரைப்படம்), தமிழ்த் திரைப்படம்
- ராஜா ராணி (1973 திரைப்படம்), இந்தித் திரைப்படம்
- ராஜா ராணி (1956 திரைப்படம்), தமிழ்த் திரைப்படம்
- ராஜா ராணி (விளையாட்டு)
- கண்டேன் காதலை (முதலி ராஜா ராணி எனப் பெயரிடப்பட்டது)
- ராஜா ராணி, நேபாளம், நேபாளத்தில் உள்ள ஊர்
- ராஜா ராணி (தொலைக்காட்சித் தொடர்)
# எண்முறை மின்னணுவியல்

**எண்முறை மின்னணுவியல்** (digital electronics) அல்லது **எண்முறை மின்னணு சுற்றுகள்** (digital electronic circuits) என்பது தொடர் எண்ணுரு மதிப்புகளை வடிவாக்குதல் போலல்லாமல் ஒப்புமை மட்டங்களின் தனித்த பட்டைகளால் குறிகைகளை வடிவாக்குதல் ஆகும்.  

பெருமபாலான சமயங்களில், இது இரண்டு தனித்த மட்டங்களை கொண்டுள்ளது. மேலும் அவை இரண்டு மின்னழுத்த பட்டைகளால் வடிவாக்கம் செய்யப்படுகிறது. எண்முறை கட்டகங்கள் எண்முறை வடிவாக்கத்தில் உள்ள வெவ்வேறு புறநிலை மதிப்புகளைச் செயலாக்கம் செய்கிற கருவிகள் கொண்டவையாகும். எண்முறை தொழினுட்பங்கள் மற்றும் கட்டகங்கள் வடிவமைக்க மிகவும் எளிதானதாக இருக்கின்றன. இது உயர் துல்லியமும், நிரலாக்கத்தன்மையும், இரைச்சல் எதிர்ப்புத்தன்மையும், எளிதான தரவு சேமிப்பும், தொகுப்புச் சுற்று வடிவாக புனைய எளிதாகவும் அமைந்துள்ளன. இது மிகச் சிறிய வடிவில் மிக கடினமான செயல்களை செய்யக்கூடிய கருவிகளை தயாரிக்க வழிவகை செய்கிறது.
# கங்காரு எலி

'''  
**கங்காரு எலி** (*Kangaroo rat*) என்பது வட அமெரிக்காவின் மேற்குப் பகுதியில் வளரக்கூடிய சிறிய வகைக் கொறிணி ஆகும். இவற்றின் பொதுவான பெயர் இவைகளின் இருகால் வடிவத்தில் இருந்து பெறப்பட்டது. எனினும் இவை அவுஸ்திரேலிய உலர் சமவெளிப் பகுதிக்குரிய பெரிய கங்காரு போன்று இல்லை. எனினும் பார்க்க எலி போன்று இருப்பதனால் இவ்வாறு அழைக்கப்படுகின்றன. கங்காரு எலிகளை அரிசோனா மற்றும் கொலராடோ பகுதிகளிலும் காணலாம். உலகெங்கும் 22 வகையான கங்காரு எலிகள் வாழ்கின்றன. அவற்றுள் மிகவும் பெரியது *டிப்போடொமைசு* இனம் ஆகும். மழைவீழ்ச்சி மற்றும் ஈரப்பதம் குறைந்த இடங்களே இவற்றின் வாழிடமாக உள்ளது.  

## விபரம்
பொதுவாக கங்காரு எலிகளின் நீளம் 10 தொடக்கம் 12 சென்ரி மீற்றர்கள் ஆகும், அத்துடன் இவற்றின் நிறை 35 தொடக்கம் 180 கிராம்கள் ஆகும். இவற்றின் வால் உடலையும், தலையையும் பார்க்க நீளமானதாகும். அத்துடன் கங்காரு எலிகளில் மற்றுமொரு குறிப்பிடத்தக்க விடயம் உள்ளது, அதாவது இவற்றின் கன்னத்திலே உரோமத்துடன் கூடிய சிறுபைகள் (cheek pouches) காணப்படுகின்றன. இப்பைகள் உணவை சேமித்துவைக்கப் பயன்படுத்தப்படுகின்றன.  

### இடம்பெயர்வு
கங்காரு எலிகள் இருகால் நகர்வு முறையையே பின்பற்றுகின்றன. இவை அடிக்கடி ஆறு அடி நீளம் பாயக்கூடியவை. இவை பாய்ச்சல்கள் மூலம் தாம் சென்றுகொண்டிருக்கும் திசையை திடீரென மாற்றக்கூடியவை.
# யோனா


**யோனா** (*Jonah* / *Jonas* ; **' / **'; கிரேக்கம்/இலத்தீன்: *Ionas*) எனப்படுபவர் கி.மு. 8ம் நூற்றாண்டில் வாழ்ந்த தென் இசுரவேல் அரசின் இறைவாக்கினர் என எபிரேய விவிலியம் குறிப்பிடுகின்றது. யோனா நூலில் இவரைப் பற்றிக் குறிப்பிடுகின்றது. இதில் இவர் மீனால் அல்லது திமிங்கிலத்தினால் விழுங்கப்பட்டது முக்கிய நிகழ்வாகும். யோனா பற்றிய விவிலியக் கதை சிறு வேறுபாடுகளுடன் குரானில் திரும்பவும் எழுதப்பட்டுள்ளது.
# சிவப்புக் கங்காரு


**சிவப்புக் கங்காரு**, கங்காரு இனத்திலேயே பெரிய விலங்கு ஆகும். இது ஆஸ்திரேலியாவில் உள்ள மிகப் பெரிய முலையூட்டி ஆகும்.  

வயிற்றில் பையுடைய பாலூட்டி இன வகைகளில் இதற்கே மிகப் பெரிய வயிற்றுப்பை உள்ளது. இவை ஆஸ்திரேலியாவின் தென் பகுதியில் உள்ள செழுமையான பகுதிகள், கிழக்குப் பகுதியில் உள்ள கரையோரப்பகுதி, மற்றும் வட பகுதியில் உள்ள மழைக்காட்டுப் பகுதி தவிர்ந்த மற்றைய பகுதிகள் அனைத்திலும் பரந்து காணப்படுகின்றன. இவை சிறிய பற்றைச் செடிகளையும், காட்டுத்தாவரங்களையும் உண்டு வாழ்கின்றன. இவற்றின் மலம் உலர்ந்ததாகவே கானப்படுகிறது. இதன் உடலில் நீர் சேமிப்பதற்கான ஓர் உபாயமாகவே இது கருதப்படுகிறது. எனினும், வியர்வையால் இதன் உடலில் இருந்து நாளாந்தம் சிறிதளவு நீர் வெளியேற்றப்படுவதனால், இந்த சிவப்புக் கங்காருக்கள் நாளாந்தம் நீர் தேடி அப்பகுதிகளிலுள்ள சிறிய ஏரிகளை நாடுகின்றன.